зависимост от случая, в следните указания.
 86.
 Образец CR EQU IRB предоставя информация за изчисляването на рисково претеглени експозиции за кредитен риск (член 92, параграф 3, буква a) от Регламента за капиталовите изисквания), съгласно вътрешнорейтинговия подход (трета част, дял II, глава 3 от Регламента за капиталовите изисквания) за експозициите в инструменти на собствения капитал, посочени в член 147, параграф 2, буква д) от Регламента за капиталовите изисквания.
 87.
 Съгласно член 147, параграф 6 от Регламента за капиталовите изисквания, следните експозиции се отнасят към класа експозиции към инструменти на собствения капитал:
 a)
 недългови експозиции, представляващи подчинено остатъчно вземане към активите или приходите на емитента; или
 б)
 дългови експозиции и други ценни книжа, партньорства, деривати или други инструменти, чиято икономическа същност е сходна с тази на експозициите, посочени в буква а).
 88.
 За предприятията за колективно инвестиране, третирани съгласно подхода за опростено определяне на рисковите тегла, посочен в член 152 от Регламента за капиталовите изисквания, също се отчитат в образец CR EQU IRB.
 89.
 Съгласно член 151, параграф 1 от Регламента за капиталовите изисквания, институциите представят образец CR EQU IRB, когато прилагат един от трите подхода, посочени в член 155 от Регламента за капиталовите изисквания:
 —
 подхода за опростено определяне на рисковите тегла,
 —
 подхода PD/LGD или
 —
 подхода на вътрешните модели.
 Освен това институциите, прилагащи вътрешнорейтинговия подход, следва да отчитат в образец CR EQU IRB размера на рисково претеглените експозиции за онези експозиции към инструменти на собствения капитал, които подлежат на фиксирано третиране на рисковите тегла (без обаче да бъдат изрично третирани съгласно подхода за опростено определяне на рисковите тегла или частично (временно или постоянно) използване на стандартизирания подход към кредитния риск (например, експозиции към инструменти на собствения капитал, за които се прилага рисково тегло с величина 250 % съгласно член 48, параграф 4 от Регламента за капиталовите изисквания, съответно рисково тегло с величина 370 % съгласно член 471, параграф 2 от Регламента за капиталовите изисквания).
 90.
 Следните вземания, свързани със собствения капитал, не се отчитат в образец CR EQU IRB:
 —
 Експозиции към инструменти на собствения капитал в търговския портфейл (в случаите, когато институциите не са освободени от изчисляване на капиталовите изисквания за позициите в търговския портфейл съгласно член 94 от Регламента за капиталовите изисквания).
 —
 Експозиции към инструменти на собствения капитал, при които частично се използва стандартизирания подход (член 150 от Регламента за капиталовите изисквания), включително:
 —
 Вече класифицирани експозиции към инструменти на собствения капитал съгласно член 495, параграф 1 от Регламента за капиталовите изисквания;
 —
 Експозиции към инструменти на собствения капитал към дружества, на чиито кредитни задължения е присъдено рисково тегло 0 % съгласно стандартизирания подход, включително онези публично спонсорирани дружества, при които може да се приложи рисково тегло от 0 % (член 150, параграф 1, буква ж) от Регламента за капиталовите изисквания,
 —
 Експозиции към инструменти на собствения капитал, поети по законодателни програми за стимулиране развитието на конкретни стопански сектори, които предоставят на институцията значителни инвестиционни субсидии и включват някаква форма на държавен надзор и ограничения върху инвестирането в инструменти на собствения капитал (член 150, параграф 1,